**Hrvatska banka za obnovu i razvitak**,Zagreb, Strossmayerov trg 9, OIB: 26702280390, u ime i za račun Republike Hrvatske, koju zastupaju \_\_\_\_\_\_\_\_\_\_, \_\_\_\_\_\_\_\_\_\_ i \_\_\_\_\_\_\_\_\_\_, \_\_\_\_\_\_\_\_\_\_ (dalje: Osiguratelj)

i

\_\_\_\_\_\_\_\_\_\_, \_\_\_\_\_\_\_\_\_\_, OIB: \_\_\_\_\_\_\_\_\_\_, koju zastupaju \_\_\_\_\_\_\_\_\_\_, \_\_\_\_\_\_\_\_\_\_ i \_\_\_\_\_\_\_\_\_\_, \_\_\_\_\_\_\_\_\_\_ (dalje: **Osiguranik)**

skupno ,,Strane“ i pojedinačno, ,,Strana“, ovisno o kontekstu

u Zagrebu, \_\_. \_\_. \_\_\_\_. zaključili su sljedeći

**DODATAK \_\_**

Sporazumu o osiguranju portfelja kredita za likvidnost izvoznika
S-OPK-LIKV-\_\_/\_\_

Članak 1.

Strane suglasno utvrđuju da je među njima zaključen Sporazum o osiguranju portfelja kredita za likvidnost izvoznika S-OPK-LIKV-\_\_/\_\_ od \_\_. \_\_. \_\_\_\_. <i Dodatak \_\_ Sporazumu o osiguranju portfelja kredita za likvidnost izvoznika S-OPK-LIKV-\_\_/\_\_ od \_\_. \_\_. \_\_\_\_.> (<zajedno> dalje: Sporazum o osiguranju portfelja).

Članak 2.

1. Strane ovim Dodatkom \_\_ Sporazumu o osiguranju portfelja (dalje: Dodatak \_\_) suglasno utvrđuju postupanje kod klupskih kredita zaključenih na temelju ugovora o poslovnoj suradnji po Modelu podjele rizika (dalje: MPR Kredit).
2. Osiguranik može u Portfelj uključiti i MPR Kredite u kojem je Hrvatska banka za obnovu i razvitak, Zagreb, Strossmayerov trg 9, OIB: 26702280390 (dalje: HBOR kao kreditor) jedan od kreditora, a drugi kreditor je Osiguranik koji na temelju MPR Kredita kao agent poduzima radnje za račun oba kreditora. Osiguranik jamči Osiguratelju da postupanje Osiguranika na način previđen ovim Dodatkom \_\_ u trenutku uključenja MPR Kredita u Portfelj nije u suprotnosti s međusobnim ugovornim odnosom Osiguranika i HBOR-a kao kreditora u odnosu na MPR Kredit.
3. U svrhu izračuna Volumena portfelja kod MPR Kredita, Osiguranik je u okviru Obavijesti o uključivanju obvezan navoditi iznose koji se u cjelokupno Odobrenoj glavnici MPR Kredita uključenoj u Volumen portfelja odnose na svakog kreditora. U tom slučaju, udio HBOR-a kao kreditora u cjelokupno Odobrenoj glavnici MPR Kredita će se uračunavati u Volumen Portfelja HBOR-a kao kreditora, dok će se udio Osiguranika u cjelokupno Odobrenoj glavnici MPR Kredita uračunavati u Volumen Portfelja Osiguranika.
4. Osiguranik se obvezuje sklopiti s HBOR-om kao kreditorom ugovor/sporazum kojim će se regulirati sva ovlaštenja, prava i obveze HBOR-a kao kreditora i Osiguranika za izvršavanje prava i obveza iz ovog Dodatka \_\_.

Članak 3.

1. Strane su suglasne da će se uvjeti Sporazuma o osiguranju portfelja, sa svim eventualnim naknadnim dodacima, primjenjivati na MPR Kredit u cijelosti te će u tom slučaju sva prava i obveze HBOR-a kao kreditora, za udio HBOR-a kao kreditora, u MPR Kreditu prema Osiguratelju (uključivanje MPR Kredita u Portfelj, plaćanje premije, izvještavanje, podnošenje Odštetnog zahtjeva i dr.) u ime i za račun HBOR-a kao kreditora, osim ako je drugačije određeno ovim Dodatkom \_\_, ostvarivati i izvršavati Osiguranik, u ime i za račun HBOR-a kao kreditora, na isti način, pod istim uvjetima i primjenom iste dokumentacije i metodologije koju Osiguranik primjenjuje u odnosu na osiguranje svog udjela u MPR Kreditu, u svoje ime i za svoj račun, a sukladno Sporazumu o osiguranju portfelja.
2. Osiguranik će biti odgovoran za naknadu štete Osiguratelju u slučaju ostvarenja nekog od uvjeta iz članka 16. Općih uvjeta isključivo primjenjujući uvjete Sporazuma o osiguranju portfelja u skladu sa stavkom (5) ovog članka.
3. Osiguratelj će u odnosu na osiguranje udjela HBOR-a kao kreditora, u MPR Kreditu u svrhu kontrole ispunjenja svih obveza iz Sporazuma o osiguranju portfelja, kao i ispunjenja Kriterija prihvatljivosti za uključenje MPR Kredita u portfelj i Kriterija prihvatljivosti za izmjenu roka otplate MPR Kredita zbog poslovnih razloga, uzimati u obzir isključivo postupanje i vlastitu metodologiju Osiguranika i dokumente koje mu dostavi Osiguranik sukladno Sporazumu o osiguranju portfelja. Isto tako, Osiguranik uz Odštetni zahtjev koji podnosi u svoje ime i za svoj račun te u ime i za račun HBOR-a kao kreditora, u svrhu ispunjenja uvjeta iz članka 9. Općih uvjeta stavak (3) treba Osiguratelju dostaviti samo dokumente i izjave Osiguranika. Prilikom utvrđivanja zadovoljava li MPR Kredit Kriterije prihvatljivosti za uključenje MPR Kredita u portfelj i Kriterije prihvatljivosti za izmjenu roka otplate MPR Kredita zbog poslovnih razloga, Osiguranik je dužan uzeti u obzir cijeli iznos MPR Kredita kojeg čine udio HBOR-a kao kreditora i udio Osiguranika.
4. Radi izbjegavanja bilo kakve dvojbe, Osiguratelj će prilikom obrade cjelokupnog Odštetnog zahtjeva i/ili kontrole iz članka 15. Općih uvjeta uzimati u obzir dokumente i izjave te ispunjenje drugih Kriterija prihvatljivosti za uključenje MPR Kredita u portfelj, kao i ispunjenje drugih Kriterija prihvatljivosti za izmjenu roka otplate MPR Kredita zbog poslovnih razloga, sve isključivo od strane Osiguranika sukladno Sporazumu o osiguranju portfelja te se neće smatrati da postoji bilo kakva odgovornost na strani Osiguranika u slučaju da se utvrdi da se dokumenti i izjave HBOR-a kao kreditora, ako ih je pribavio, i/ili utvrđenje ispunjenja drugih Kriterija prihvatljivosti za uključenje udjela HBOR-a kao kreditora u MPR Kreditu u portfelj i ispunjenje drugih Kriterija prihvatljivosti za izmjenu roka otplate MPR Kredita zbog poslovnih razloga, ako ih je utvrđivao, razlikuje od onih utvrđenih u svoje ime i za svoj račun od strane Osiguranika sukladno Sporazumu o osiguranju portfelja.
5. Prilikom kontrole iz članka 15. Općih uvjeta za MPR Kredit, Osiguratelj će isključivo vršiti provjeru postupanja Osiguranika sukladno Sporazumu o osiguranju portfelja sukladno vlastitim metodologijama, pravilima i procedurama koje Osiguranik primjenjuje u odnosu na uključivanje svojeg udjela u MPR Kreditu prema odredbama Sporazuma o osiguranju portfelja. U slučaju kada se pravomoćnom sudskom odlukom utvrdi da je tražbina Osiguranika ili HBOR-a kao kreditora po MPR Kreditu djelomično ili potpuno neosnovana, tada će Osiguranik odgovarati za štetu nastalu Osiguratelju i u odnosu na tražbine za udio Osiguranika i za tražbine za udio HBOR-a kao kreditora, po MPR Kreditu.

**Članak 4.**

Ako nastane Osigurani rizik i Odštetni zahtjev bude prihvaćen, pod uvjetom da je zaključen Ugovor o regresnoj naplati, Osiguratelj će isplatiti Osiguraniku odštetu u visini iznosa nastale Štete Osiguraniku umanjene za Stopu pokrića (dalje: Odšteta 1), dok će odštetu u visini iznosa nastale Štete HBOR-u kao kreditoru, umanjenu za Stopu pokrića Osiguratelj isplatiti HBOR-u kao kreditoru (dalje: Odšteta 2), s time da ukupan iznos Odštete ne može biti veći od iznosa Štete umanjene za Stopu pokrića. Radi izbjegavanja bilo kakve dvojbe u slučaju isplate Odštete 1 i 2 neovisno o tome što je Odšteta 2 isplaćena HBOR-u kao kreditoru na temelju sporazuma o osiguranju portfelja kredita za likvidnost izvoznika zaključenog s HBOR-om kao kreditorom, za prava i obveze Osiguranika kod regresne naplate bit će mjerodavan Sporazum o osiguranju portfelja i Ugovor o regresnoj naplati.

**Članak 5.**

Strane suglasno utvrđuju da se na MPR Kredit neće primjenjivati članak 14. Općih uvjeta (*Posebne obveze Osiguranika nakon prihvaćanja Odštetnog zahtjeva*) nego odredbe ovog članka i to:

1. Trenutkom isplate Odštete 1 Osiguraniku, na Osiguratelja prelaze sve tražbine Osiguranika iz MPR Kredita zajedno sa sporednim pravima (uključujući instrumente osiguranja u mjeri u kojoj je to moguće) i to do visine ukupno isplaćene Odštete 1 Osiguraniku, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja tražbine Osiguratelja.
2. Trenutkom isplate Troškova prisilne naplate Osiguraniku, na Osiguratelja prelaze tražbine Osiguranika iz MPR Kredita zajedno sa sporednim pravima (uključujući instrumente osiguranja u mjeri u kojoj je to moguće) i to do visine isplaćenih Troškova prisilne naplate Osiguraniku, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja Troškova prisilne naplate.
3. Trenutkom isplate Odštete 2 HBOR-u kao kreditoru, na Osiguratelja prelaze sve tražbine HBOR-a kao kreditora iz MPR Kredita zajedno sa sporednim pravima (uključujući instrumente osiguranja u mjeri u kojoj je to moguće) i to do visine ukupno isplaćene Odštete 2 HBOR-u kao kreditoru, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja tražbine Osiguratelja.
4. Trenutkom isplate Troškova prisilne naplate HBOR-u kao kreditoru, na Osiguratelja prelaze tražbine HBOR-a kao kreditora iz MPR Kredita zajedno sa sporednim pravima (uključujući instrumente osiguranja u mjeri u kojoj je to moguće) i to do visine isplaćenih Troškova prisilne naplate HBOR-u kao kreditoru, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja Troškova prisilne naplate.
5. Osiguratelj će Ugovorom o regresnoj naplati, koji će Osiguranik, HBOR kao kreditor i Osiguratelj zaključiti nakon prihvaćanja Odštetnog zahtjeva, a prije isplate Odštete 1, ustupiti radi ispunjenja Osiguraniku tražbinu iz podstavaka 1. i 2. stavka 1) ovog članka, sve uvećano za pripadajuću zakonsku zateznu kamatu, uključujući instrumente osiguranja koji su ugovorom o MPR Kreditu ugovoreni u korist Osiguranika, te će ovlastiti i obvezati Osiguranika da poduzme sve potrebne radnje i postupke naplate u cilju naplate svih tražbina iz ovog članka. Predmetnim ustupom radi ispunjenja između Osiguratelja i Osiguranika ne nastaje niti je prije toga postojao vjerovničko-dužnički odnos te ugovorne strane utvrđuju da tražbine iz podstavaka 1. i 2. stavka 1) ovog članka ostaju u imovini Osiguratelja do njihovog potpunog namirenja te će u svrhu vođenja postupka prisilne naplate tražbina iz podstavaka 1. i 2. stavka 1) ovog članka izvadak iz poslovnih knjiga Osiguranika i/ili Osiguratelja biti valjan dokaz o visini i dospijeću tražbina iz podstavaka 1. i 2. stavka 1) ovog članka.
6. Osiguratelj će Ugovorom o regresnoj naplati, koji će Osiguranik, HBOR kao kreditor, i Osiguratelj zaključiti nakon prihvaćanja Odštetnog zahtjeva, a prije isplate Odštete 2, ustupiti radi ispunjenja HBOR-u kao kreditoru tražbinu iz podstavaka 3. i 4. stavka 1) ovog članka, sve uvećano za pripadajuću zakonsku zateznu kamatu, uključujući instrumente osiguranja koji su ugovorom o MPR Kreditu ugovoreni u korist HBOR-a kao kreditora te će ga time ovlastiti i obvezati da Ugovorom o regresnoj naplati odmah ustupi radi ispunjenja Osiguraniku, navedene tražbine. Predmetnim ustupom radi ispunjenja između Osiguratelja i Osiguranika ne nastaje niti je prije toga postojao vjerovničko-dužnički odnos te ugovorne strane utvrđuju da tražbine iz podstavaka 3. i 4. stavka 1) ovog članka ostaju u imovini Osiguratelja do njihovog potpunog namirenja te će u svrhu vođenja postupka prisilne naplate tražbina iz podstavaka 3. i 4. stavka 1) ovog članka izvadak iz poslovnih knjiga HBOR-a kao kreditora i/ili Osiguranika i/ili Osiguratelja biti valjan dokaz o visini i dospijeću tražbina iz podstavaka 3. i 4. stavka 1) ovog članka.
7. Osiguratelj će o vlastitom trošku ovjeriti svoj potpis na Ugovoru o regresnoj naplati.
8. Osiguratelj ovlašćuje Osiguranika, a Osiguranik se obvezuje, po sklapanju Ugovora o regresnoj naplati i izvršenoj isplati Odšteta u korist HBOR-a kao kreditora i Osiguranika, pisano obavijestiti Izvoznika i ostale dužnike po MPR Kreditu, kao i tijelo ili sud pred kojim se vodi bilo kakav postupak u vezi tražbine iz MPR Kredita, o ustupu radi ispunjenja tražbina iz podstavka 1., 2., 3. i 4. stavka 1) ovog članka, pri čemu su Osiguratelj i HBOR kao kreditor također ovlašteni obavijestiti Izvoznika i ostale dužnike po MPR Kreditu, kao i tijelo ili sud pred kojim se vodi bilo kakav postupak u vezi tražbine iz MPR Kredita, o predmetnom ustupu.
9. Osiguratelj ovlašćuje Osiguranika, a Osiguranik se obvezuje da, nakon što Osiguranik i HBOR kao kreditor od Osiguratelja prime isplatu Odšteta, samostalno pokreće i sudjeluje u postupcima (vodi regresnu naplatu) te poduzima sve radnje i donosi sve odluke u cilju naplate tražbina iz podstavka 1., 2., 3. i 4. stavka 1) ovog članka nad bilo kojim od dužnika iz MPR Kredita, uključujući aktiviranje instrumenata osiguranja, osim u slučajevima iz podstavka 11. stavka 1) ovog članka, te je ovlašten i obvezan sudjelovati i postupati u predstečajnom i stečajnom postupku u skladu sa člankom 13. Općih uvjeta.
10. Strane su suglasne da je, ako je Stopa pokrića 50% ili više te ako Osiguratelj, radi zaštite svojih interesa, ocijeni potrebnim u određenom slučaju, Osiguratelj ovlašten pravovremeno davati obvezujuće upute Osiguraniku u svrhu poduzimanja radnji radi regresne naplate tražbina iz podstavka 1., 2., 3. i 4. stavka 1) ovog članka temeljem Ugovora o regresnoj naplati. Ako uslijed postupanja po takvoj obvezujućoj uputi Osiguratelja HBOR-u kao kreditoru i/ili Osiguraniku nastane šteta, Osiguratelj se obvezuje HBOR-u kao kreditoru i/ili Osiguraniku, ovisno o tome kome je šteta nastala, naknaditi isključivo nastalu običnu štetu.
11. Strane su suglasne da Osiguranik ni u kojem slučaju nije ovlašten bez prethodne pisane suglasnosti Osiguratelja donijeti odluku o:

a) otpisu ili otpustu tražbina iz podstavka 1., 2., 3. i 4. stavka 1) ovog članka, osim u slučajevima iz članka 13. Općih uvjeta;

b) prodaji ili bilo kojem drugom prijenosu tražbina iz podstavka 1., 2., 3. i 4. stavka 1) ovog članka, osim u slučajevima iz članka 13. Općih uvjeta;

c) obročnoj otplati, moratoriju ili reprogramu tražbina iz podstavka 1., 2., 3. i 4. stavka 1) ovog članka, osim u slučajevima iz članka 13. Općih uvjeta;

d) nepokretanju ili obustavi pojedinog postupka u okviru regresne naplate tražbina iz podstavka 1., 2., 3. i 4. stavka 1) ovog članka. Osiguranik je ovlašten bez prethodne pisane suglasnosti Osiguratelja donijeti odluku o nepokretanju ili obustavi pojedinog postupka ili radnji u okviru regresne naplate tražbina iz podstavka 1., 2., 3. i 4. stavka 1) ovog članka, ako navedeno postupanje Osiguranik poduzima radi promjene načina provedbe regresne naplate s ciljem mogućeg povećanja uspjeha u naplati (primjerice, obustava ovršnog postupka na nekretnini ili/i obustava blokade računa radi postizanja sporazuma o dobrovoljnoj otplati potraživanja, i sl.). Osiguranik je samostalno ovlašten poduzeti radnje u svrhu odgode, zastoja ili prekida pojedinih radnji ili pojedinih postupaka u okviru regresne naplate tražbina iz podstavka 1., 2., 3. i 4. stavka 1) ovog članka.

Radi izbjegavanja svake sumnje, Osiguranik nije ovlašten bez prethodne pisane suglasnosti Osiguratelja donijeti odluku o obustavi cjelokupne regresne naplate tražbina iz podstavka 1., 2., 3. i 4. stavka 1) ovog članka.

1. Osiguratelj ovlašćuje Osiguranika da Osiguratelju predloži nepokretanje ili obustavu pojedinog postupka u okviru regresne naplate tražbina iz podstavka 1., 2., 3. i 4. stavka 1) ovog članka kada Osiguranik procijeni i smatra da nije razumno i opravdano pokrenuti pojedini postupak (nepokretanje) ili da su iscrpljene sve, razumne i opravdane, raspoložive mogućnosti u sklopu regresne naplate tražbina iz podstavka 1., 2., 3. i 4. stavka 1) ovog članka u tom postupku (obustava), uzimajući u obzir okolnosti svakog pojedinog slučaja te kada, u slučaju podnošenja prijedloga za obustavu pojedinog postupka, pribavi mišljenje odvjetnika koje potvrđuje procjenu Osiguranika.

Osiguratelj se obvezuje u roku od 30 dana od zaprimljenog prijedloga Osiguranika izdati Osiguraniku suglasnost za nepokretanje ili obustavu pojedinog postupka u okviru regresne naplate tražbina iz podstavka 1., 2., 3. i 4. stavka 1) ovog članka ako procijeni da nije razumno i opravdano pokrenuti pojedini postupak (nepokretanje) ili da su iscrpljene sve, razumne i opravdane, raspoložive mogućnosti u sklopu regresne naplate tražbina iz podstavka 1., 2., 3. i 4. stavka 1) ovog članka (obustava), uzimajući u obzir interne akte Osiguratelja i okolnosti svakog pojedinog slučaja.

Ako u navedenom roku Osiguratelj ne bude suglasan s prijedlogom Osiguranika za obustavu pojedinog postupka, Osiguranik je dužan nastaviti vođenje tog postupka u okviru regresne naplate tražbina iz podstavka 1., 2., 3. i 4. stavka 1) ovog članka, pri čemu će Osiguratelj snositi 100% Troškova prisilne naplate u tom postupku, a koji su nastali nakon primitka prijedloga Osiguranika o obustavi tog postupka.

Ako u navedenom roku Osiguratelj ne bude suglasan s prijedlogom Osiguranika za nepokretanje pojedinog postupka, Osiguranik je dužan pokrenuti taj postupak u okviru regresne naplate tražbina iz podstavka 1., 2., 3. i 4. stavka 1) ovog članka, pri čemu, ako Osiguranik pribavi mišljenje odvjetnika koje potvrđuje procjenu Osiguranika, Osiguratelj će snositi 100% Troškova prisilne naplate u tom postupku.

1. Osiguratelj ovlašćuje Osiguranika na samostalno donošenje odluke o otpisu te prodaji (ustupu, prijenosu) u skladu s ugovorom o poslovnoj suradnji po Modelu podjele rizika i to isključivo onih tražbina po MPR Kreditu za koje nije ugovoreno pokriće po sporazumima o osiguranju portfelja HBOR-a kao kreditora i Osiguranika. Navedena odluka Osiguranika ne utječe na obveze Osiguranika po Sporazumu o osiguranju portfelja (primjerice, na obveze Osiguranika iz prethodnog podstavka stavka 1) ovog članka).
2. Osiguranik se obvezuje dostavljati Osiguratelju Izvješće o regresnoj naplati najkasnije do kraja 1. Kalendarskog tromjesečja tekuće godine o svim radnjama poduzetim u prethodnoj godini.
3. Osiguranik se obvezuje da, nakon primitka Odšteta, jednom unutar svakog Kalendarskog tromjesečja prosljeđuje Osiguratelju sukladno Stopi pokrića sva plaćanja (primitke) koja Osiguranik primi po osnovi MPR Kredita i Sporazuma o osiguranju portfelja i sporazuma o osiguranju portfelja kredita za likvidnost izvoznika zaključenog s HBOR-om kao kreditorom, do iznosa tražbine iz podstavka 1., 2., 3. i 4. stavka 1) ovog članka, sve uvećano za zakonske zatezne kamate koje pripadaju Osiguratelju. Radi izbjegavanja svake sumnje, prihod Osiguranika od prodaje potraživanja po MPR Kreditu smatra se primitkom u smislu ovog stavka.
4. U slučaju da će u svrhu naplate tražbina iz podstavka 1., 2., 3. i 4. stavka 1) ovog članka biti potrebna dostava bilo koje isprave i/ili podataka nadležnom tijelu, Osiguranik se obvezuje o navedenom, bez odgode, pisanim putem izvijestiti Osiguratelja i HBOR-a kao kreditora. Ugovorne strane se obvezuju bez odgode ishoditi/sastaviti/potpisati sve potrebne isprave te po potrebi poduzeti sve radnje i zaključiti pravne poslove potrebne u svrhu naplate navedenih tražbina.
5. Osiguratelj je ovlašten u svakom trenutku jednostranom pisanom izjavom upućenom Osiguraniku preuzeti natrag nenamireni dio tražbina iz podstavaka 1. i 2. stavka 1) ovog članka sve uvećano za pripadajuću zakonsku zateznu kamatu. Osiguratelj se obvezuje i s HBOR-om kao kreditorom, ugovoriti ovo ovlaštenje. U slučaju slanja navedene izjave, Osiguratelj se obvezuje obavijestiti HBOR kao kreditora, i Osiguranika da će od tada Osiguratelj samostalno voditi sve potrebne radnje i sve postupke naplate. Osiguranik se obvezuje na poduzimanje svih dopuštenih pravnih radnji (primjerice prijenos djeljivih instrumenata osiguranja, zaključenje ugovora o cesiji kojim se povratno ustupaju navedene tražbine HBOR-u, kao kreditoru, kako bi ih HBOR kao kreditor mogao povratno ustupiti Osiguratelju i dr.) kako bi se na Osiguratelja prenijela sva prava iz MPR Kredita razmjerno iznosu nenamirenog dijela navedenih tražbina, sve uvećano za pripadajuću zakonsku zateznu kamatu. Trošak radnji poduzetih s tim u svezi snosi Osiguratelj.

**Članak 6.**

1. Strane suglasno utvrđuju da Osiguranik i HBOR kao kreditor, nisu ovlašteni raskinuti/otkazati agenturu po MPR Kreditu bez prethodne pisane suglasnosti Osiguratelja, koju je Osiguratelj dužan izdati HBOR-u kao kreditoru, nakon što HBOR kao kreditor, i Osiguranik prema utvrđenju Osiguratelja nedvojbeno reguliraju međusobna prava i obveze u odnosu na sporazume o osiguranju portfelja kredita za likvidnost izvoznika u vezi s MPR Kreditom te o načinu uređenja međusobnih odnosa izvijeste Osiguratelja. Od trenutka nastupa pravnih učinaka raskida/otkaza agenture, HBOR kao kreditor, i Osiguranik će, sukladno načinu regulacije međusobnih prava i obveza, izvršavati prava i obveze iz svojih sporazuma o osiguranju portfelja prema Osiguratelju (primjerice, svaki u svoje ime i za svoj račun ili dr.).
2. Strane su suglasne da, u slučaju da iz bilo kojeg razloga Osiguranik prestane voditi regresnu naplatu za tražbine Osiguratelja, Osiguratelj će obvezati HBOR kao kreditora da umjesto Osiguranika preuzme vođenje regresne naplate za tražbine Osiguratelja iz članka 5. stavka (1) podstavaka 1., 2, 3.i 4. ovog Dodatka \_\_ pod istim uvjetima ugovorenim za postupanje Osiguranika pri regresnoj naplati. Strane se obvezuju da će u tu svrhu sastaviti/potpisati sve potrebne isprave i pravne poslove te po potrebi poduzeti sve pravne radnje (primjerice, ugovor o cesiji, ugovor o prijenosu instrumenata osiguranja i dr.).
3. Strane su suglasne da u svim slučajevima kad će po MPR Kreditu s Osiguranikom u potpunosti ili djelomično biti ugovorene obveze drugačije od predviđenih ovim člankom, na prava i obveze Osiguranika prema Osiguratelju, kao i prava i obveze Osiguratelja prema Osiguraniku, primjenjivat će se odredbe Sporazuma o osiguranju portfelja ili drugog ugovora kojim se utvrđuju međusobna prava i obveze između Osiguratelja i Osiguranika, dok će se na prava i obveze HBOR-a kao kreditora prema Osiguratelju, kao i prava i obveze Osiguratelja prema HBOR-u kao kreditoru primjenjivat odredbe sporazuma o osiguranju portfelja HBOR-a kao kreditora ili drugog ugovora kojim se uređuju međusobna prava i obveze Osiguratelja i HBOR-a kao kreditora.

**Članak 7.**

Sve ostale odredbe Sporazuma o osiguranju portfelja koje nisu izmijenjene ovim Dodatkom \_\_ ostaju i dalje na snazi.

**Članak 8.**

1. Strane suglasno utvrđuju da su u cijelosti razumjele sadržaj ovog Dodatka \_\_ te da njegove odredbe predstavljaju njihovu pravu volju.
2. Ovaj Dodatak \_\_ je sastavljen u dva istovjetna i jednako valjana primjerka, za svaku Stranu po jedan primjerak.
3. Ovaj Dodatak \_\_ zaključuje se potpisom ovlaštenih zastupnika obiju Strana na ovom Dodatku \_\_.

|  |  |  |  |  |
| --- | --- | --- | --- | --- |
| Za Osiguratelja:  |  |  | Za Osiguranika: |  |
|  |  |  |  |  |
| <funkcija> | <funkcija> |  | <funkcija> | <funkcija> |
|  |  |  |  |  |
|  |  |  |  |  |
| <ime i prezime> | <ime i prezime> |  | <ime i prezime> | <ime i prezime> |